
Da li je zabranjeno psovanje mrtvih i njihovo spominjanje po zlu?


* 
* 
* 
* 
* 
* 
* 

 
Da li je zabranjeno psovanje mrtvih i njihovo spominjanje po zlu?

Aiša, radijallahu anha, govorila je: “Vjerovjesnik, sallallahu alejhi ve sellem, jednom je prilikom rekao: ‘Nemojte psovati mrtve, njih je stiglo ono što su za sebe pripremili. ”  

Ona je pripovijedala sljedeće: “Neko je u Vjerovjesnikovom, sallallahu alejhi ve sellem, prisustvu spomenuo nekog mrtvog čovjeka po zlu, pa je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: ‘Svoje mrtve spominjite samo po dobru.”  

El-Mugira b. Šu’ba, radijallahu anhu, prenosi sljedeći Poslanikov, sallallahu alejhi ve sellem, ***[hadis](https://pitajucene.com/search/Hadis/questions/ "Pretraži pitanja o hadisima")***: ”Nemojte psovati mrtve, time ćete samo uznemiriti žive. ”


Propisi u vezi s poglavljem


Prvo, mrtve je zabranjeno psovati, njih je stiglo ono što su pripremili za sebe, bilo dobro ili zlo, i nikakve koristi nema u njihovom spominjanju po zlu, to samo uznemirava žive.  

Drugo, umrli muslimani imaju svetost kao što imaju i živi.  

Treće, mrtvog je čovjeka dopušteno spomenuti po zlu samo u slučaju ako u tome ima korist za ***[islam](https://pitajucene.com/search/islam/questions/ "Pretraži pitanja o Islamu")*** koja se ne može ostvariti ničim drugim osim iznošenjem njegovih mahana, na primjer upozorenjem na novotariju koju je ozakonio, skretanje pažnje na opasnost povođenja za njim i njegovim ponašanjem i sl.  

Četvrto, izjave vjernika glede nevjernika i jasnog licemjera smatraju se svjedočenjem protiv njega: koga vjernici spominju po zlu, on je takav.


\_\_\_\_\_\_\_\_\_\_\_\_


Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”


Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


